ইন্দোনেশিয়ার জাকার্তা-পালেম্বাংয়ে এবারের এশিয়ান গেমসের আসর বসছে। ১৮ আগস্ট থেকে ২ সেপ্টেম্বরের এই প্রতিযোগিতার মার্চ পাস্টে বাংলাদেশের পতাকা বাহক মাবিয়া। এই দায়িত্ব পেয়ে দারুন খুশী স্বর্ণ জয়ী এই ভারোত্তোলক, ‘এটা আমার জন্য অনেক বড় ব্যাপার। এশিয়াডে এখন দুটি দায়িত্ব পালন করতে হবে। প্রথম হলো- দেশের পতাকার ভার বহন করতে হবে। আরেকটা হলো, নিজের ইভেন্টে আগের চেয়ে ভালো পারফরম্যান্স করতে হবে যার বিকল্প নেই।’